কপিল শর্মার বড়ই দুর্দিন। তাঁর জনপ্রিয় শো-এর ভবিষ্যৎও প্রশ্নচিহ্নের মুখে পড়ে গিয়েছে। সুনীল গ্রোভারের সঙ্গে কপিলের দুর্ব্যবহারের পরে তাঁর টিমের অনেকেই কপিলের বিরুদ্ধে কার্যত বিদ্রোহ ঘোষণা করেছেন। অনেকেই আর কাজ করতে চাইছেন না কপিলের সঙ্গে। ইতিমধ্যেই তাঁর স‌ংস্রব ত্যাগ করেছেন টিমের কেউ কেউ। তবে এমন ঘটনা এই শো-এর ইতিহাসে প্রথম নয়। এর আগেও অনেক নামজাদা অভিনেতা-অভিনেত্রীই কপিলের শো ছেড়ে চলে গিয়েছেন। এখানে রইল তেমনই ৫ তারকার নাম। 
আরও পড়ুন 
বিমানের মধ্যে মাতলামো, সহকর্মীকে মারধর, এবার কড়া শাসানির সামনে কপিল 
দলের গন্ডগোলে ঠিক কত টাকার ক্ষতি কপিলের তা ভাবতেও পারবেন না
১. সুমনা চক্রবর্তী: কপিল শর্মার বউয়ের ভূমিকায় অভিনয় করতেন সুমনা। গত কয়েক দিন ধরেই অনিয়মিত ভাবে শো-এ আসছিলেন তিনি। এ বার শোনা যাচ্ছে, কপিলের সংস্রব একেবারেই ত্যাগ করেছেন তিনি। 
২. উপাসনা সিংহ: কপিলের ‘বুয়া’র ভূমিকায় দেখা যেত এঁকে। শো-এর পার্মানেন্ট স্টার-কাস্টদের মধ্যেই ইনি আর নেই বলেই খবর। 
৩. আলি আসগর: এঁর ছিল ‘দাদি’র রোল। কথায় কথায় চুমু খাওয়া ছিল এই দাদির বদভ্যাস। কপিলের টিম ছেড়ে চলে গিয়েছেন আলিও। 
৪. নভজ্যোৎ সিংহ সিধু: এক জন মন্ত্রী হওয়া সত্ত্বেও কী ভাবে একটি টিভি শো-এ কাজ করতে পারেন সিধু, সেই প্রশ্নকে কেন্দ্র করে বিতর্ক কম হয়নি। এমনিতে অবশ্য কপিলের দুর্দিনে তাঁর পাশেই থাকতে চেয়েছিলেন সিধু। তবে বর্তমানে শোনা যাচ্ছে, নিজের মন্ত্রিত্বের স্বার্থে তিনিও কপিল শর্মার শো ছেড়ে চলে যাচ্ছেন। 
৫. নসিম ভিকি: উপাসনা সিংহের স্বামীর ভূমিকা পালন করতেন নসিম। কিন্তু কিছু দিন আগে পাকিস্তানি অভিনেতাদের ভারতে কাজ করা নিয়ে বিতর্ক চলাকালীনই কপিলের শো ছেড়ে নসিম চলে গিয়েছিলেন। তিনি আদপে পাকিস্তানি অভিনেতা। বর্তমানে পাকিস্তানেই ফিরে গিয়েছেন তিনি।  
কপিল শর্মার শো-এ সিঁধুর মেন্টর হওয়া নিয়ে বিতর্ক, কী বলছেন প্রাক্তন ক্রিকেটার তথা পঞ্জাবের মন্ত্রী? দেখুন ভিডিও স্টোরি